kardosdrur/scandi-wiki huggingface dataset:
Engskær

Engskær eller Eng-skær (Serratula tinctoria), er en art af blomstrende plante i kurvblomst-familien Asteraceae. Den er hjemmehørende i Europa med et tidsellignende blomsterhoved. Den vokser i fugtig jord, fuld sol til delvis skygge, og bliver op til en meter høj.

Den er en indført plante i et lille område i det nordøstlige USA, hvor den kaldes Dyer's plumeless saw-wort (= Farverens faneløse sav-urt).

I Danmark 
Engskær forekommer især i den sydøstlige del af Danmark, men er i tilbagegang, og regnes som en truet art på den danske rødliste.

Brug 
Serratula tinctoria er kilden til et gult farvestof. Som urtepræparat mente man, at planten kunne reparere brud og sår.

Kilder og henvisninger 

 Engskær på historiskeplanter.dk
 Mange billeder 
 

Kurvblomst-familien
Farveplanter
And Just Like That...

And Just Like That... (markedsført som And Just Like That... A New Chapter of Sex and the City) er en amerikansk komedie-drama tv-serie. Det er en 10-episoders genoplivning af Sex and the City, den havde premiere på HBO Max den 9. december 2021.

Medvirkende

Hovedroller 
Sarah Jessica Parker som Carrie Bradshaw
Cynthia Nixon som Miranda Hobbes
Kristin Davis som Charlotte York Goldenblatt
Mario Cantone som Anthony Marentino
David Eigenberg som Steve Brady
Willie Garson som Stanford Blatch
Evan Handler som Harry Goldenblatt
Sara Ramirez som Che Diaz
Chris Noth som Mr. Big/John James Preston

Tilbagevendende roller 
 Julie Halston som Bitsy von Muffling
 Bobby Lee som Jackie Nee
 LeRoy McClain som Andre Rashad Wallace
 Cree Cicchino som Luisa Torres (sæson 1)
 Pat Bowie som Eunice Wexley
 Ivan Hernandez som Franklyn
 Katerina Tannenbaum som Lisette Alee
 William Abadie som Zed
 Patricia Black som Judy (sæson 2)
 Sebastiano Pigazzi som Giuseppe (sæson 2)
 Armin Amiri som Ravi Gordi (sæson 2)

Afsnit

Referencer

Eksterne henvisninger 
 

Komedieserier fra USA
Dramaserier fra USA 
Amerikanske tv-serier fra 2020'erne
Tv-programmer fra HBO
Vårspergel

Vårspergel eller Vår-spergel (Spergula morisonii), på engelsk kendt som Morisons spurry  er en art af blomstrende planter, der tilhører Nellike-familien. Den er hjemmehørende i Europa og det nordvestlige Afrika.

I Danmark 
Vårspergel menes at være i fremgang, men regnes som en truet art på den danske rødliste.

Kilder og henvisninger 

 

Nellike-familien
Mezmajskajahulen

Mezmajskajahulen () er en forhistorisk hule ved den højre bred af Sukhoj Kurdzhips (en biflod til floden Kurdsjips) i den sydlige russiske republik Adygeja i de nordvestlige forbjerge til det nordlige Kaukasus.

Arkæologi

Neandertalere 
De første udgravninger i hulen viste fund af redskaber fra mousteriankulturen fra den sidste istid. Der blev konstateret syv lag i udgravningerne, der blev dateret til at være mellem ca. 70.000 til 40.000 år gamle.

Der blev under udgravningerne fundet rester af tre personer, der betegnes som neandertalere. Den første, Mezmajskaja 1, blev fundet i 1993 og er et næsten komplet og velbevaret skelet. Det blev antaget, at der er tale om et spædbarn, omkring to uger gammelt; det yngste neandertaler-individ der er fundet. Mezmajskaja 1 er indirekte dateret til at være mellem 70-60.000 år gammel. Der er yderligere i 1994 fundet 24 fragmenter fra et 1-2 år gammelt neandertal-barn, Mezmajskaja 2. En tand er blevet knyttet til et tredje individ, Mezmajskaja 3. Mezmajskaja 2 blev fundet i det andet lag, der er dateret til at være 42.650-41.010 år gammelt.

Det har været muligt at isolere DNA fra fundene, herunder mtDNA, der har givet viden om neandetalernes udvikling og om den evolutionære sammenhæng mellem neandertalere og det moderne menneske.

Fauna 
Fund af dyreknogler i hulen har været relativt velbevarede, med mange knogler havende spor af at have været bearbejdet med stenredskaber. Det fleste rester af pattedyr er steppebison (Bison priscus), Vestkaukasisk stenbuk (Capra caucasica) og asiatisk muflon (Ovis orientalis). Rester af rensdyr (Rangifer tarandus) er fundet for første gang i Kaukasus. Størsteparten af fundene af dyrerester i hulen antages af være byttedyrm, som hulens neandertalerbeboere har bragt ind i hulen.

Hulens form 
Indgangen til hulen er en flere meter høj sprække i klippen. Bag indgangen er hulen et par meter høj. Ca. 10 meter inde i hulen skifter gulvet fra klippe til ler.

Referencer 

Grotter
Arkæologi i Rusland
Homo neanderthalensis
Republikken Adygeja
Nils Dardel

Nils Dardel (Nils Elias Kristofer von Dardel, også Nils von Dardel og Nils de Dardel, født 25. oktober 1888 i Bettna, Flens kommun ; død 25. maj 1943 i New York) var en svensk maler og tegner, 1909-10 elev på Kungliga Akademien för de fria konsterna.

Dardel foretog mange udlandsrejser, blandt andet til Paris, Nordafrika, Japan og Sibirien. Som kunstner virkede han i Stockholm og Paris, hvor han slog sig ned fra 1919.

Referencer

Eksterne henvisninger
  Wikimedia Commons har flere filer relaterede til Nils Dardel 
 Nils von Dardel i Den Store Danske af  Inge Mørch Jensen
 Nils E. C. Dardel, von i Svenskt biografiskt lexikon af Karl Asplund
 Nils Dardels gravsted på Youtube.com − Ekerö kyrkogård, ca. 2 min.

Malere fra Sverige
Tegnere fra Sverige
Svenskere i 1800-tallet
Svenskere i 1900-tallet
Jeppe Handwerk

Jeppe Handwerk (født juli 1969) er en dansk forretningsmand. Han ejer sammen med sin kone Birgitte Handwerk virksomheden Copenhagen Medical A/S. Deres virksomhed fik en stor rolle under COVID-19-pandemien, hvor den bl.a. stod for at teste borgere for smitte i hele Region Hovedstaden. Det indbragte den knap 2 mia. kr. fra staten, og i en periode i 2021 nåede virksomheden op på mere end 8.500 medarbejdere. 

Handwerk har tidligere været frømand i Frømandskorpset. Her blev han ven med kronprins Frederik. Handwerk var således en af prins Christians otte faddere, da prinsen blev døbt i Christiansborg Slotskirke i januar 2006.

Kilder 

Erhvervsfolk fra Danmark
Danskere i 2000-tallet
Harnaaz Sandhu

Harnaaz Kaur Sandhu (født 3. marts 2000 i Chandigarh) er en indisk fotomodel og skønhedsdronning, vinder af Miss Universe 2021, og er den anden Miss Universe-vinder fra Indien. Sandhu var tidligere blevet kronet som Miss Indien Universe 2021.

Noter 

 

Deltagere i Miss Universe
Personer fra Indien
Miss Universe
N. Asger Mortensen

N. Asger Mortensen (6. maj 1973 i Hillerød) er en dansk forsker med speciale i teoretisk fysik, herunder nanoteknologi, mesoskopisk fysik, nanofluidik, fotonisk krystalfiber, langsomt lys, fotoniske krystaller og plasmonik. Han er desuden kendt for at bidrage til forståelsen af tværgående løse stof-forbindelser i grænseområdet (berøringsfladen) mellem den klassiske elektromagnetisme og kvantemekanikken.

Uddannelse og karriere 

N. Asger Mortensen gik på Sorø Akademi, inden han blev indskrevet på DTU. På det tekniske universitet opnåede han en cand.scient-grad i Ingeniørvidenskab og Anvendt fysik samt en ph.d-grad i teoretisk fysik og en dr.techn. for sin industrirelaterede forskning. Mortensen opnåede desuden en dr.scient.-titel på Københavns Universitet i 2021. Siden 2004 var han professor og underviser på DTU samt industriforsker for virksomheden Crystal Fibre A/S. På det forskningsmæssige område blev N. Asger Mortensen tilbudt en professor-stilling i nanooptik på Syddansk Universitet i 2017, ligesom han i dag er formand for det tekniske videnskabsområde på Danish Institute for Advanced Study.

Han har desuden været gæsteforsker ved Instituut-Lorentz voor Theoretische Fysica på Universiteit Leiden samt ved Niels Bohr Instituttet på Københavns Universitet og gæsteprofessor ved Universität Jena i 2015. I øjeblikket er N. Asger Mortensen Villum-forskningsmedarbejder, økonomisk støttet af Villum Fonden.

Referencer

Fysikere fra Danmark
Naturpark Nakskov Fjord

Naturpark Nakskov Fjord er en naturpark der ligger længst mod vest på Vestlolland, og er en 12 km dyb fjord med hele ti store og små øer samt en 7,5 km lang krumodde kaldet Albuen. Naturpark Nakskov Fjord er optaget i Friluftsrådets mærkningsordning for Danske Naturparker. Nakskov Fjord er både et Natura 2000-område  nr. 179 Nakskov Fjord og Inderfjord, og et vildtreservat.

Kilder og henvisninger

Vildtreservater i Danmark
Naturparker i Danmark
Fjorde i Danmark
Nakskov
Cassandra Repstock-Romme

Cassandra Repstock-Romme (født 26. august 2001 i Hellerup) er en dansk ishockeyspiller, der er målvogter for Hvidovre IK samt for det danske landshold.

Hun debuterede for landsholdet som 17-årig og spillede ved VM 2019 to af Danmarks kampe og reddede 50 ud af 54 skud. Hun spillede alle kampene i OL-kvalifikationsturneringen i 2021 og var dermed med til at sikre den første danske OL-deltagelse i ishockey for kvinder.

Referencer

Eksterne henvisninger 
 

Ishockeyspillere fra Danmark
Personer fra Hellerup
Deltagere for Danmark ved vinter-OL 2022
Ishockeyspillere ved vinter-OL 2022
Danmarks ishockeylandshold (damer)

Danmarks ishockeylandshold for kvinder er det danske landshold i ishockey for kvinder, der reguleres af Danmarks Ishockey Union. Landstræneren er svenske Björn Edlund. Holdet repræsenterer Danmark ved VM i ishockey og andre internationale turneringer. I december 1987 deltog landsholdet, for første gang, ve den internationale turnering Ochsner Cup i Lyss, Schweiz, hvilket var de første kvindelandskampe.
 
Holdets hidtil bedste resultat internationalt set, var ved EM i ishockey 1991 i Tjekkoslovakiet, hvor det danske landshold vandt deres første og fortsat eneste bronzemedalje. Holdet kvalificerede sig også for første gang til vinter-OL i Vinter-OL 2022 i Beijing, hvor man stillede med 23 spillere. Her blev det til sejr i holdets tredje kamp med 3-2 mod Tjekkiet.

I 2021 var der allerede mere end 700 registrerede kvindehockeyspillere i Danmark og kvindelandsholdet ligger på en 11. plads på IIHF's verdensranglisten. Fra 2013 til februar 2014 steg landsholdet hele 5 pladser op på ranglisten til 12. pladsen. Holdet fik slutrundedebut i A-rækken ved VM i ishockey 1992 og missede kvalifikationerne til de efterfølgende mesterskaber. De var dog tilbage i B-rækken ved VM 1999 i Frankrig. Siden da har danskerne altid spillet i enten B-rækken eller C-rækken (også kaldet 1. og 2. divisionerne). Deres hidtil dårligste VM-resultat var en femteplads ved VM 2009 i Italien, hvor Danmark spillede i 2. division/C-rækken. Samlet sluttede holdet som nummer 20. I 2019 oprykkede de igen til A-rækken.

Landsholdet spiller desuden på hjemmebane, da Danmarks Ishockey Union er blevet tildelt værtskabet for VM i ishockey 2022 (A-rækken), der spilles i Frederikshavn og Herning.

Resultater

Vinter-OL
  2022 – 10. plads

Verdensmesterskabet 
  1992 – 7. plads 
  1999 – 6. plads i Gruppe B
  2000 – 4. plads i Gruppe B
  2001 – 8. plads i Division I (nedrykning til Division I)
  2003 – 2. plads i Division II
  2004 – 1. plads i Division II (oprykning til Division II)
  2005 – 5. plads i Division I
  2007 – 6. pålads i Division I (nedrykket til Division II)
  2008 – 2. plads i Division II
  2009 – 5. plads i Division II
  2011 – 3. plads i Division II
  2012 – 1. plads i Division IB (oprykket til Division IA)
  2013 – 2. plads i Division IA
  2014 – 3. plads i Division IA
  2015 – 4. plads i Division IA
  2016 – 4. plads i Division IA
  2017 – 4. plads i Division IA
  2018 – 4. plads i Division IA
  2019 – 2. plads i Division IA (oprykket til Topdivisionen/A-rækken)
  2020 – Aflyst grundet coronaviruspandemien.
  2021 – 10. plads (nedrykket til Division I)
  2022 – Kvalificeret

Europamesterskabet 
  1989 –  6. plads
  1991 –  3. plads  Bronzemedalje
  1993 –  6. plads (nedrykket til Gruppe B)
  1995 –  2. plads i Gruppe B
  1996 –  1. plads Gruppe B

Spillertruppen 
Den nuværende danske spillertrup ved vinter-OL 2022 i Beijing.

Cheftræner:  Peter Elander

Referencer

Eksterne henvisninger 
 Danmarks Ishockey Union
 DIU - KVINDELANDSHOLDET

Ishockeylandshold
Ishockeylandshold
Ishockeylandshold (damer)
Ishockeylandshold
Kasakhstans håndboldforbund

Kasakhstans håndboldforbund er det kasakhiske håndboldforbund. Forbundets hovedkvarter ligger i landets hovedstad Almaty. Forbundet er medlem af det asiatiske håndboldforbund, Asian Handball Federation (AHF) og det internationale håndboldforbund, International Handball Federation (IHF). Forbundet har ansvaret for herrelandsholdet og damelandsholdet.

Eksterne henvisninger 
 Kasakhstan hos IHF's hjemmeside.
 Kasakhstan hos AHF's hjemmeside.

Håndboldforbund
Kasakhstan
Usbekistans håndboldforbund

Usbekistans håndboldforbund () er det usbekiske håndboldforbund. Forbundets hovedkvarter ligger i landets hovedstad Tasjkent. Forbundet er medlem af det asiatiske håndboldforbund, Asian Handball Federation (AHF) og det internationale håndboldforbund, International Handball Federation (IHF). Forbundet har ansvaret for herrelandsholdet og damelandsholdet.

Eksterne henvisninger 
 Usbekistan hos IHF's hjemmeside.
 Usbekistan hos AHF's hjemmeside.

Håndboldforbund
Usbekistan
Ksenija Zakordonskaja

Ksenija Zakordonskaja (; født 4. marts 2003 i Astrakhan, Rusland) er en russisk håndboldspiller, der spiller for HK Astrakhanotjka i Russisk Superliga og Ruslands kvindehåndboldlandshold.

Hun blev udtaget til landstræner Ljudmila Bodnievas trup ved VM i kvindehåndbold 2021 i Spanien.

Referencer

Eksterne henvisninger 

Håndboldspillere fra Rusland
Håndboldspillere fra HK Astrakhanotjka
Personer fra Astrakhan
Jekaterina Zelenkova

Jekaterina Zelenkova (; født 28. februar 1999 i Jaroslavl, Rusland) er en russisk håndboldspiller, der spiller for Rostov-Don i Russisk Superliga og Ruslands kvindehåndboldlandshold.

Hun blev udtaget til landstræner Ljudmila Bodnievas trup ved VM i kvindehåndbold 2021 i Spanien.

Referencer

Eksterne henvisninger 

Håndboldspillere fra Rusland
Håndboldspillere fra HK Astrakhanotjka
Håndboldspillere fra Rostov-Don
Personer fra Jaroslavl
Lucie Granier

Lucie Granier (født 11. juni 1999 i Marseille, Frankrig) er en fransk håndboldspiller, der spiller for ESBF Besançon i LFH Division 1 Féminine og Frankrigs kvindehåndboldlandshold.

Hun blev udtaget til landstræner Olivier Krumbholzs trup ved VM i kvindehåndbold 2021 i Spanien.

Referencer

Eksterne henvisninger 

Håndboldspillere fra Frankrig
Håndboldspillere fra ESBF Besançon
Personer fra Marseille
Orlane Ahanda

Orlane Ahanda (født 20. november 1998 i Nantes, Frankrig) er en fransk håndboldspiller, der spiller for Neptunes de Nantes i LFH Division 1 Féminine og Frankrigs kvindehåndboldlandshold.

Hun blev efterudtaget til landstræner Olivier Krumbholzs trup ved VM i kvindehåndbold 2021 i Spanien.

Referencer

Eksterne henvisninger 

Håndboldspillere fra Frankrig
Håndboldspillere fra Nantes Atlantique Handball
Peter af Oldenburg (1868-1924)

Hertug Peter Aleksandrovitj af Oldenburg (født 9. november 1868 i Sankt Petersborg, død 11. marts 1924 i Biarritz i Frankrig) var den eneste søn af Hertug Alexander af Oldenburg og hans kone prinsesse Eugenia af Leuchtenberg. Selv om han havde en tysk titel og slægt, var Peter født og voksede op i Sankt Petersborg som medlem af den udvidede russiske kejserfamilie. Han var oldebarn af storfyrstinde Katarina Pavlovna af Rusland.

Referencer

Eksterne links 

Huset Oldenburg
Kongelige fra Tyskland
Kongelige fra Rusland
Personer fra Sankt Petersborg
Castello di Torrechiara

Castello di Torrechiara er en borg fra 1400-tallet, som ligger nær Langhirano, i provinsen Parma i det nordlige Italien.

Den ligger på en bakketop syd for byen Parma på en strategisk placering med overblik over floden Parma i dalen nedenfor. Borgen blev bestilt af Pier Maria II de' Rossi, den fjerde greve af San Secondo, og den blev opført mellem 1448 og 1460. Fæstingen viser indflydelsen fra Sforza-Visconti-borgene (Huset Sforza, Castello di Novara). I 1894 blev den beskrevet som "de to murer, der er placeret på i et præcist kvadrat, og de fire tårne trækker sammen til en cyklopæisk pyramide der meget behagelig for øjet, faktisk meget elegant" af arkæologen og kunsthistorikeren Corrado Ricci.

Borgen har været drevet af Polo Museale dell'Emilia Romagna siden 2015.

Se også 
 Borge og slotte i Italien

Referencer

Eksterne henvisninger 

 Torrechiara Festival

Slotte i Italien
Parma (provins)
Steen Rasmussen (fysiker)

Steen Rasmussen (7. juli 1955) er en dansk fysiker med speciale i kunstigt liv og komplekse systemer. Rasmussen har en professor-grad i fysik og er i øjeblikket tilknyttet Syddansk Universitet i Odense, hvor han fungerer som centerleder, ligesom han ved siden af er ekstern forskningsprofessor på Santa Fe Institute i USA. Han uddannede sig oprindeligt på Danmarks Tekniske Universitet (med en ph.d. i komplekse systemer) og på Københavns Universitet. Fra 1988-2007 fungerede han som forsker på Los Alamos National Laboratory, herunder som leder af det såkaldte Self-Organized Systems Team og har desuden været tilknyttet Santa Fe siden 1988.

Forskning 

Steen Rasmussens primære forskningsområde, har siden 2001 været at udforske, forstå og skabe overgangen mellem ikke-levende og levende materiale. At bygge bro mellem de to typer materiale, kræver tværfaglighed, hvilket Steen Rasmussen har opnået gennem indsamling, sponsorering og fokusgrupper i såvel USA som Europa og Danmark. Siden 2007 har han været leder af Center for Fundamental Living Technology på SDU. I 2018 modtog Rasmussen en Lifetime Achievement Award fra International Society of Artificial Life (ISAL).

Referencer

Eksterne henvisninger 
 Steen Rasmussens profil på SDU
 Profilen på SFI

Fysikere fra Danmark
Alumni fra Danmarks Tekniske Universitet
Professorer fra Syddansk Universitet
Europæiske andelsselskab

Et europæisk andelsselskab ( er en europæisk foreningsform til at udøve grænseoverskridende aktiviteter som en type kooperativ inden for den Europæiske union. Selskabsformen gør det muligt for kooperativer at operere i hele Unionen uden at skulle foretage virksomhedsregistreringer i hver enkelt medlemsstat. De kan etableres og operere i hele EØS. Selskabsformen er reguleret af forordning (EF) nr. 1435/2003 (SCE-forordningen), som trådte i kraft 2006.

Et europæisk andelsselskab skal være registreret i den medlemsstat, hvor det har sit vedtægtsmæssige hjemsted. For eksempel hvis det har sit vedtægtsmæssige hjemsted i Danmark, skal den være registreret hos Erhvervsstyrelsen. I henhold til loven skal SCE'ets officielle navn indeholde forkortelsen SCE, enten i begyndelsen eller i slutningen af navnet. Hvis andelsmedlemmernes ansvar er begrænset til deres andel og det betalte andelsgebyr, skal virksomhedens firmanavn slutte med ordene: "SCE-selskab med begrænset hæftelse".

Europaandelsbank 
Det europæiske andelsselskab der udfører bankaktiviteter henvises af den finske Patent- og Registreringsnævnet europaandelsbank (på britisk engelsk european co-operative bank og finsk euroooppaosuuspankki). Ingen europæiske bankkooperativer er på listen over eksisterende virksomheder for 2014.

Se endvidere 
 Europæisk selskab

Referenser 

Virksomhedsformer
EU
Husflodhest

Husflodhesten er en fiktiv flodhest, der var emnet for en offentlig servicemeddelelse (engelsk: public service announcement (PSA)), der blev produceret af Concerned Children's Advertisers (senere kendt som Companies Committed to Kids) i maj 1999 og som blev genintroduceret af MediaSmarts i 2019. Formålet med meddelelsen var at uddanne børn i at være kritiske overfor det, som de så i fjernsynet.

Meddelelse 
Den oprindelige husflodhest bestod af et over 1 minut langt klip der var fortalt i samme stil som Hinterland Who's Who, der viste billeder og film af et dyr som blev beskrevet som den "nordamerikanske husflodhest", der var et fiktivt dyr som kunne findes i "hele Canada og det østlige USA". Indslaget med flodhesten bestod af mindre klip, hvor den ledte efter mad i form af rester fra toastbrød med jordnøddesmør i et køkken, hvor den løb væk fra en kat, og hvor den lavede en rede tabte vanter til at sove i.

Det erklærede formål med klippet var et uddanne børn kritisk tænkning i forhold til det som de ser i fjernsynsreklamer, og at minde dem om at "det er godt at tænke over, hvad du ser i fjernsynet og stille spørgsmål". Ikke desto mindre har nogle seere senere udtrykt på sociale medier de som børn fuldstændigt troede på at husflodheste var virkelige baseret på reklamen.

UK Media Smart version 
Den europæiske medievirksomhed Media Smart brugte i 2002 filmen til at skabe en ny reklame til det britiske tv. Den britiske version var betragteligt kortere, og indeholdt en ny fortælling og baggrundsmusik, samt en ny slutning der henviste til firmaets hjemmeside.

Referencer 

Fiktive dyr
Flodheste
Critics' Choice Television Award for Best Actor in a Drama Series

Critics' Choice Television Award for Best Actor in a Drama Series er en af priskategorier, der årligt uddeles af Critics' Choice Television Awards (BTJA) til den bedste mandlige hovedrolle i en dramaserie. Priskategorien blev uddelt første gang i 2011, da uddelingen blev skabt. Vinderne udvælges af en gruppe tv-anmeldere, der er en del af Broadcast Television Critics Association.

Vindere og nominerede

2010'erne

2020'erne

Skuespillere med flere vundne priser 

 2 vundne priser

 Bryan Cranston
 Bob Odenkirk

Skuespillere med flere nomineringer 

 6 nomineringer

 Matthew Rhys

 5 nomineringer

 Freddie Highmore
 Bob Odenkirk

 4 nomineringer

 Sterling K. Brown
 Timothy Olyphant

 3 nomineringer

 Bryan Cranston
 Billy Porter
 Liev Schreiber

 2 nomineringer

 Mike Colter
 Hugh Dancy
 Paul Giamatti
 Jon Hamm
 Charlie Hunnam
 Damian Lewis
 Rami Malek
 Kevin Spacey
 Jeremy Strong
 Aden Young

Se også 

 TCA Award for individuel præstation i drama
 Golden Globe Award for bedste skuespiller - tv-serie drama
 Primetime Emmy Award for fremragende hovedrolleindehaver i en dramaserie
 Screen Actors Guild Award for fremragende præstation af en mandlig skuespiller i en dramaserie

Referencer

Eksterne henvisninger 
 

Critics' Choice Television Award
Øvre Makedonien

Øvre Makedonien (græsk : Ἄνω Μακεδονία, Ánō Makedonía) er en geografisk betegnelse til at beskrive den øvre/vestlige del, af området, som sammen med Nedre Makedonien, udgjorde det antikke rige Makedonien. Øvre Makedonien blev en del af riget Makedonien i det tidlige 4. århundrede f.Kr. Fra da af var dens indbyggere politisk ligestillede med folk fra nedre makedonien. Øvre Makedonien var delt i regionerne Elimeia, Eordaea, Orestis, Lynkestis, Pelagonia, Deuriopus, Atintania, Tymphaea og Dassaretis. Den midterste og sydlige del af Øvre Makedonien svarer nogenlunde til den moderne græske region Vestmakedonien, mens den nordlige del af Øvre Makedonien svarer til det sydvestlige hjørne af Republikken Nordmakedonien.

Hecataeus og Strabo identificerede disse bjergrige Makedonske kongedømmer som stammende fra Epeiros. Tre af de vigtigste hellenistiske dynastier stammede fra Øvre Makedonien: Ptolemaios-dynastiet fra Eordæa, seleukiderne fra Orestis og antigoniderne fra Elimiotis.

Kilder og henvisninger 
 
 Ordbog over græsk og romersk geografi  af William Smith, Mahmoud Saba
 JSTOR:Philip II og Øvre Makedonien  AB Bosworth
 Forholdet mellem Øvre og Nedre Makedonien https://web.archive.org/web/20080119020638/http://www.history-of-macedonia.com/wordpress/
 JSTOR: Epigraphes Ano Makedonias  - Epigrafisk database  [ permanent dødt link ]
 Dimitrios C. Samsaris, Historisk geografi af den romerske provins Makedonien (Afdelingen for Vestmakedonien i dag) (på græsk), Thessaloniki 1989 (Selskab for makedonske studier). .

 Kort over Makedoniens vækst 4. f.Kr. - Øvre Makedonien er vist i lysebrunt - Hentet fra Eliznik.com.

Makedonien i antikken
Vestmakedonien